सतीपुरा में शुरू हुई निशुल्क वाई फाई सुविधा
हनुमानगढ़ | नजदीकीगांव सतीपुरा में एसबीआई की ओर से निशुल्क वाई फाई सेवा की शुरुआत मंगलवार को हुई। सहायक महाप्रबंधक सुबोध जैन, मुख्य प्रबंधक (प्रशासनिक) पीएस बुनकर, मुख्य प्रबंधक (ऋण) हरीश राजपाल सतीपुरा शाखा मैनेजर डीएस जस्सल ने सुविधा का शुभारंभ किया। सहायक महाप्रबंधक सुबोध जैन ने बताया कि कॉरपोरेट सामाजिक उत्तरदायित्व कार्यक्रम के तहत सतीपुरा गांव को गोद लिया गया था। इसके बाद गांव में 12 सोलर जाइट गाहडू के सरकारी स्कूल में वाटर प्यूरीफायर लगवाया गया। उन्होंने बताया कि प्रधानमंत्री के डिजिटल इंडिया अभियान से प्रेरित होकर बैंक ने पूरे देश में २५गावोंका चयन किया है जहां वाई फाई सुविधा उपलब्ध करवाई जाएगी। उन्होंने बताया कि तीसरे चरण के तहत गांव में बायो गैस प्लांट लगवाया जाएगा। शाखा प्रबंधक डीएस जस्सल ने आभार जताया। इस मौके पर सरपंच सिद्धार्थ बलिहारा, पंचायत समिति सदस्य सुनीता बराड़ आदि मौजूद थे।
hin_Deva hin_Deva